Diari Oficial de la Generalitat Valenciana


Sumari del DOGV 4107, del 16-10-2001 (2001/9637)

Notificació de la resolució del director de l'Àrea de Producte de l'Agència Valenciana del Turisme, de 30.05.01, recaiguda en l'expedient de baixa de l'establiment pensió La Corte, situat al c/ de la Trinitat núm. 23, de Castelló de la Plana.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4107

Data del DOGV
:   16-10-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9637


Organisme emissor
:   Agència Valenciana del Turisme

Tipus de document
:   Anunci

Notificació de la resolució del director de l'Àrea de Producte de l'Agència Valenciana del Turisme, de 30.05.01, recaiguda en l'expedient de baixa de l'establiment pensió La Corte, situat al c/ de la Trinitat núm. 23, de Castelló de la Plana. [2001/X9637]
  
Per no haver estat possible notificar de forma personal i directa, a l'interessat, la Resolució del director de l'Àrea de Producte de l'Agència Valenciana de Turisme, de data 30 de maig de 2001, recaiguda en l'expedient de baixa de l'establiment pensió La Corte, n'escau la publicació en el Diari Oficial de la Generalitat Valenciana, a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 13 d'agost de 2001.- El director de l'Àrea de Producte: Víctor Yepes Piqueras.
  
?Vist l'expedient de baixa de l'establiment pensió La Corte, situat a Castelló de la Plana, carrer de la Trinitat núm. 23, la signatura d'identificació del qual és HCS-75.
  
Tenint en compte que:
  
Primer. En data 24.11.2000, el Servei Territorial de Turisme de Castelló va emetre en referència al citat establiment un informe d'inspecció del qual es desprén que a l'adreça de la pensió hi ha una botiga naturista i una agència immobiliària. Segons informació dels veïns l'establiment tenia a més una altra entrada pel carrer de Ximènez, 12, en aquesta adreça es troba actualment el bar Morrison que, segons la informació rebuda, és un club de xiques de companya.
  
Segon. Pel que s'ha exposat es va donar, de conformitat amb l'article 84 de la Llei 30/1992, de 26 de novembre, tràmit d'audiència previ a la baixa pel Servei Territorial de Castelló a la senyora María Teresa Salvador Aymerich, representant de l'hostal La Corte, SL, titular de l'establiment i al senyor José Manuel Amela García propietari d'aquest.
  
Transcorregut el dit termini no s'han presentat al·legacions.
  
Fonaments de dret
  
Primer. L'article 1 del Decret 153/1993, de 17 d'agost, regulador dels establiments hotelers a la Comunitat Valenciana, estableix que queden subjectes a aquest les empreses i establiments que es dediquen a prestar, de forma professional i habitual, allotjament per mitjà de preu, d'acord amb les especificacions de la pròpia norma i disposicions de desplegament, tinguen o no altres serveis complementaris.
  
Segon. L'article 14.3 de la Llei 3/1998, de 21 de maig, estableix que la modalitat i, si és procedent, la classificació atorgada per l'administració turística es mantindrà mentre siguen complits els tràmits tinguts en compte en efectuar aquella i mentre persistesca el caràcter turístic de l'activitat, i es podrà revisar d'ofici o a petició de part, amb la instrucció prèvia de l'expedient oportú, i aquesta podrà donar lloc a una variació de la seua classificació o la baixa d'aquest en el corresponent registre.
  
Pel que s'ha exposat, en virtut de les atribucions conferides pel Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme (DOGV de 28 de març de 1996), resolc:
  
Donar de baixa com a establiment hoteler la pensió La Corte, situada a Castelló de la Plana, carrer de la Trinitat núm. 23, la signatura d'identificació de la qual és HCS-75.
  
Cosa que es notifica de conformitat amb el que disposen els articles 58 i 59 de la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992.
  
Contra la present resolució, que no posa fi a la via administrativa, podrà interposar-se recurs d'alçada davant del president executiu de l'Agència Valenciana del Turisme, en el termini d'un mes, comptador des de l'endemà de la notificació d'aquesta, de conformitat amb el que estableixen els articles 114 i 115 en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/1992.
  
València, 30 de maig de 2001.- El director de l'Àrea de Producte: Víctor Yepes Piqueras?.